cyanic-selkie/wikianc huggingface dataset:
Lihtenšteina olimpiskajās spēlēs
Lielāko daļu medaļu (7 no 10) Litenšteinai ir ieguvuši vienas ģimenes locekļi —, Hanni, Andreass Venceli un viņu māsa — Tīna Veiratere.
Karognesēji
Karognesēji, kas nesuši karogus olimpisko spēļu atklāšanas ceromonijās.
Rīgas aplenkums (1700)
Aplenkuma norise
Sakši pie Mazjumpravas muižas šķērsoja Daugavu, sakšu dragūnu vienības un Kurzemes karaspēka vienības siroja līdz pat Valmierai, tomēr Vidzemes muižnieki nevis sacēlās pret zviedru virsvaru, bet gan sapulcināja savu karaspēku, kuru vadīja pulkvedis Magnuss Johans fon Tīzenhauzens. Sakšu galvenie spēki izvietojās Mazjumpravas muižā un Bukultu pilī.
1700. gada 24. marta naktī sakšu armija ģenerāļa Fleminga vadībā pāri aizsalušajai Buļļupei devās uzbrukumā Daugavgrīvas cietoksnim. 500 vīru lielais zviedru garnizons komendanta fon Budberga vadībā atsita uzbrukumu, un kaujā esot krituši 248 sakšu karavīri. Tā kā 600 karavīru garnizonam bija jācīnās pret 6 sakšu bataljoniem un ledus Daugavā un Lielupē pielaida uzbrukumu no visām pusēm, tad cietokšņa kara padome nolēma padoties. 28. martā zviedri ar ieročiem atstāja cietoksni, ko Flemings par godu karalim Augustam II pārdēvēja par Augustburgu (Augustusburg).
Tikmēr zviedri pie Vīlandes aprīlī sapulcināja apmēram 11 000 karavīru vācbaltiešu ģenerāļa Georga Johana Maidela (Maydell) un Ingrijas ģenerālgubernatora Oto Velinka (Vellingk) vadībā. Sakšu karaspēka vadību uzņēmās Kurzemes princis Ferdinands. 6. (17.) maijā notika kauja pie Mazjumpravas, kurā zviedri sakāva sakšus un piespieda atstāt Daugavas labo krastu, tomēr nespēja ieņemt Daugavgrīvas cietoksni.
1700. gada jūlija vidū Polijas un Lietuvas valdnieks Augusts II Stiprais pie Rīgas sapulcināja ap 14 000 vīru lielu karaspēku feldmaršala Šteinava vadībā, kas augusta sākumā atkal pārcēlās pāri Daugavai un uzvarēja zviedrus pie Ciemupes (Pröbstingshof, Sprēstiņu muižas). Zviedru karaspēks ģenerāļa Velinka vadībā atkāpās uz Rūjienu. Augusts II nosūtīja Rīgas aizstāvjiem ultimātu, kurā pieprasīja kapitulāciju nedēļas laikā. Nesaņemot no Dālberga atbildi, 28. augustā sakšu artilērija sāka bombardēt Rīgu. Saņemot ziņu par Dānijas sakāvi karā, Augusts II izlēma pārtraukt Rīgas aplenkumu, 17. oktobrī ieņēma Kokneses pili un apmetās ziemas nometnēs Sēlijā un Lietuvā.
1700. gada 30. novembrī Zviedrijas karalis Kārlis XII sagrāva Pētera I armiju kaujā pie Narvas.
Vilis Māsēns
Vilis Māsēns (1902—1964) bija latviešu jurists un sabiedrisks darbinieks. Latvijas Republikas Ārlietu ministrijas darbinieks, vēlāk Apspiesto Eiropas tautu asamblejas (Assembly of Captive European Nations, ACEN) pirmais priekšsēdētājs (1954—1958).
Dzīvesgājums
Dzimis 1902. gada 17. novembrī Dikļu pagastā lauksaimnieka Antona Māsēna un viņa sievas Emīlijas, dzimušas Grozītes, ģimenē. Mācījās pareizticīgo draudzes skolā, pēc tam Valmieras pilsētas reālskolā, kuru absolvēja 1920. gadā. Studēja ķīmiju (1920—1922), tad tieslietas Latvijas Universitātē (1922—1924), iestājās studentu korporācijā "Lettonia". Līdztekus studijām bija Valsts kontroles ierēdnis (1920—1922), tad LR Ārlietu ministrijas Administratīvi-juridiskā departamenta kancelejas reģistrators (1922—1923) un LR ģenerālkonsulāta Londonā kancelejas ierēdnis, vēlāk — sekretārs (1923—1927). Turpināja studēt tieslietas Londonas universitātē (1924—1926), iegūstot diplomātisko un starptautisko zinātņu diplomu, papildinājās Hāgas Starptautisko tiesību akadēmijā (1926). Neilgu laiku Rīgā bija Ārlietu ministrijas Preses nodaļas sekretāra palīgs un III šķiras sekretārs) (1929—1930), tad III šķiras sekretārs sūtniecībā Kauņā, vēlāk — atašejs (1930—1931), II šķiras sekretārs LR sūtniecībā Parīzē (1933). 1936. gada 16. oktobrī Māsēnu iecēla par ĀM Administratīvās un protokola nodaļas sekretāru, tad par ĀM Rietumu nodaļas vadītāju (1937—1938). 1937. gada 7. septembrī viņš kā Latvijas papildu delegāts (substitūts) piedalījās Tautu Savienības 18. pilnsapulces darbā Ženēvā, bet 1938. gada maijā ārlietu ministra Vilhelma Muntera vadītajā Tautu Savienības 101. sesijā. 1938. gada 23. aprīlī Munters iecēla V. Māsēnu par Ārlietu ministrijas Baltijas nodaļas vadītāju, 1939. gada februāra sākumā viņš piedalījās Baltijas valstu ārlietu ministru konferencē Kauņā un tā paša gada decembrī līdzīgā sasauksmē Tallinā. Pēc Latvijas okupācijas Māsēnu 1940. gada septembrī atlaida no darba. Vācu okupācijas laikā viņš 1943. gadā absolvēja Rīgas Universitātes Tiesību zinātņu nodaļu. 1944. gadā viņš devās bēgļu gaitās uz Vāciju, 1947. gadā ieguva Heidelbergas Universitātes tiesību zinātņu doktora grādu un bija Starptautiskās bēgļu organizācijas (International Refugees Organization, IRO) Bavārijas apgabala tiesību padomnieks. 1950. gadā pārcēlās uz dzīvi ASV, kur strādāja par departamenta direktoru Starptautiskajā tirdzniecības kamerā. Bija Latvijas atbrīvošanas komitejas priekšsēdētājs, tad Apspiesto Eiropas tautu asamblejas (Assembly of Captive European Nations, ACEN) priekšsēdētājs (1954—1958). Strādāja radio "Amerikas Balss" par latviešu nodaļas direktoru.
Miris 1964. gada 15. jūlijā Ņujorkā.
Isabela Senmalo
Isabela de Senmalo de Alvarado (Isabel de Saint Malo de Alvarado; dzimusi ) ir Panamas politiķe. Viņa ir bijusi pirmā sieviete Panamas vēsturē, kas ieņēmusi viceprezidentes amatu. Viņa ir bijusi arī ārlietu ministre.
Biogrāfija
Senmalo dzimusi valsts galvaspilsētā Panamā. Viņa 1989. gadā Sentdžozefa Universitātē ASV ieguva bakalaura grādu starptautiskajās attiecībās. 1995. gadā viņa ieguva maģistra grādu Novas Dienvidaustrumu universitātē biznesa administrācijas specialitātē.
1988. gadā Senmalo stažējās Panamas vēstniecībā Vašingtonā. Nākamajā gadā viņa vēstniecībā strādāja Demokrātijas centrā. No 1990. līdz 1992. gadam viņa strādāja Panamas vēstniecībā Apvienoto Nāciju Organizācijā. No 1992. līdz 1994. gadam Senmalo bija ārlietu ministra vietnieka palīdze. No 1994. līdz 2008. gadam Isabela Senmalo strādāja ANO Attīstības programmā Panamā.
Pēc tam viņa bija neatkarīga konsultante starptautiskās organizācijās, kā arī valsts iestādēs un privātajā sektorā. Bija vairāku privātu un nekomerciālu sabiedrību padomju locekle. 2011. gadā pēc prezidenta Rikardo Martinelli lūguma Senmalo piedalījās konstitūcijas reformas izstrādē.
Ildars Ibragimovs
Ildars Ibragimovs (en, ru; dzimis Kazaņā) ir tatāru izcelsmes Krievijas starptautiskais lielmeistars šahā (1993), kas no 2002. līdz 2015. gadam pārstāvēja ASV.
Biogrāfija
1991. gadā Hersonā dalījis 1.-3. vietu PSRS jauno meistaru šaha turnīrā. Tajā pašā gadā Brazīlijas pilsētā Maringā PSRS izlases sastāvā uzvarējis Pasaules jauniešu komandu čempionātā U26 vecuma grupā.
Pēc PSRS sabrukuma pārcēlies uz ASV. Daudzu starptautisko šaha turnīru uzvarētājs, tajā skaitā Filadelfijā (1992, 2006), Budapeštā (1993, 1995), Mihaila Čigorina memoriālā (1994), Grācā (1994, 1999), Groningenā (1994), Bīlē (1997), Atēnās (1999), Lisabonā (2000), Firtē (2001), Mineapolisā (2005). 1996. gadā uzvarējis Eiropas šaha klubu kausa izcīņā Kazaņas kluba TatTransGaz-Itil sastāvā. 2006. gadā Sandjego ieņēmis 2. vietu ASV šaha čempionātā.
Pārstāvējis ASV komandu lielākajos komandu šaha turnīros:
Par panākumiem turnīros FIDE 1991. gadā Ibragimovam piešķīrusi starptautiskā meistara (IM), bet 1993. gadā - starptautiskā lielmeistara (GM) nosaukumu.
Fritjofs Mortensons
Fritjofs Martenss Mortensons (sv; dzimis, miris ) bija zviedru grieķu-romiešu stila cīkstonis, 1908. gada vasaras olimpisko spēļu čempions.
Čjūgoku reģions
Čjūgoku reģions (ja, Chūgoku-chihō) ir reģions Honsju, Japānā. Reģions sastāv no piecām prefektūrām: Totori, Simane, Okajama, Hirosima un Jamaguči. Austrumos apskalo Japāņu jūra. Lielākā reģiona pilsēta ir Hirosima. Reģiona kopējā platība ir 31 922 km2, 2010. gada beigās reģionā dzīvoja ap 7,56 miljoniem iedzīvotāju.
Cepļuki
Cepļuki ir ciems Vārkavas novada Rožkalnu pagastā. Atrodas pagasta dienvidaustrumu daļā 12,1 km no pagasta centra Rimicāniem, 8 km no novada centra Vecvārkavas un 221,5 km no Rīgas.
Apdzīvotā vieta atrodas nomaļus no valsts autoceļiem, Dubnas upes kreisajā krastā.
Rūdolfs Liedags
Rūdolfs Liedags, (dzimis, miris ), īstajā vārdā Rūdolfs Staprāns, kļuva pazīstams kā dzejnieks, kad pagājušā gadsimta 60. gadu beigās iznāca viņa dzejoļu krājums Vējā.
Biogrāfija
Dzimis 1936. gada 3. decembrī Rīgā. Miris 1988. gada 21. janvārī, apbedīts Meža kapos Ventspilī. 1946. gadā no Rīgas pārcēlās uz dzīvi Ventspilī, kur beidzis 1.septiņgadīgo skolu. Pabeidzis arī kuģa mehāniķa kursus un 1954. gadā sāka strādāt Ventspils zvejnieku artelī Sarkanā bāka uz kuģiem.
Kad 51 gada vecumā dzejnieks nomira, viņa dzejoļi un manuskripti tika nodoti skolotājai Aijai Bumbierei. Rūdolfa Liedaga dzīves laikā iznāca tikai viens dzejas krājums Vējā. Pēc viņa nāves tika izdotas vēl trīs grāmatas Saule miglā (1990), Aija (1993) un Pasaulē zem saules (2014).
Ar Rūdolfa Liedaga dzejas vārdiem sarakstītas dziesmas, kuras sakomponējis ventspilnieks Andris Jansons un mūziķis Rolands Ūdris.
Publikācijas
Pirmā publikācija — dzejolis Tētis atnāk no jūras (laikrakstā Padomju Venta 1965. 30.I). Pēc tam regulāri publicējies šajā laikrakstā.
Galvenokārt rakstījis par jūru, par tās skaistumu un skarbumu.
Atsauces
Kopējās
Konkrētās
Takers Makss
Takers Makss (angļu: Tucker Max; dzimis 1975. gada 27. septembrī Atlantā, Džordžijas štatā, ASV) ir amerikāņu autors un orators. Savā blogā Tuckermax.com, kas sasniedzis miljonus apmeklētāju, Makss apraksta savus jaunības piedzīvojumus un izklāsta savus uzdzīvošanas memuārus.
Maksa memuāri I Hope They Serve Beer in Hell kļuva par New York Times bestselleru un katru gadu no 2006. līdz 2012. gadam saglabāja New York Times Best Seller statusu. I Hope They Serve Beer in Hell visā pasaulē ticis pārdots vairāk nekā miljons eksemplāru tirāžā, tostarp 400 000 no tiem tikai 2009. gadā. 2010. gadā Makss izlaida grāmatu ar nosaukumu Assholes Finish First, savukārt, 2012. gadā memuārus Hilarity Ensues un Sloppy Seconds: The Tucker Max Leftovers.
Kaļandri
Kaļandri ir apdzīvota vieta Aizkraukles novada Seces pagastā. Izvietojusies pagasta austrumdaļā 5 km no pagasta centra Seces, 20 km no novada centra Aizkraukles un 107 km no Rīgas.
Denjels Kanemans
Denjels Kanemans (,, dzimis ) ir Izraēlas izcelsmes ASV psihologs, 2002. gada Nobela prēmijas ekonomikā ieguvējs. Viņš ir zināms ar spriedumu un lēmumu pieņemšanas psiholoģijas un ekonomiskās laimes pētniecību un savu devumu uzvedības ekonomikā.
Kanemans un vēl vairāki zinātnieki ieviesa kognitīvus pamatus cilvēku standartkļūdām, izmantojot heiristiku un aizspriedumus. Kanemans kopā ar Amosu Tverski attīstīja izredžu teoriju. 2002. gadā viņš saņēma Nobela prēmiju par integrētu darbu ekonomikas zinātnē par lēmumu pieņemšanu nenoteiktos apstākļos.
2011. gadā žurnāls Foreign Policy nosauca Kanemanu par vienu no vadošajiem globālajiem domātājiem. Tajā pašā gadā tika izdota Kanemana grāmata, kurā apkopoti viņa pētījuma rezultāti, — Thinking, Fast and Slow, kas ātri kļuva par bestselleru.
Ingrīda Verbele-Barkāne
Ingrīda Verbele-Barkāne (dzimusi Liepājā) ir bijusī latviešu vieglatlēte, startējusi sprinta un barjersprinta distancēs.
Biogrāfija
12 gadu vecumā 1960. gadā sākusi nodarboties ar peldēšanu. Pēc aptuveni četriem gadiem pārgājusi uz vieglatlētiku.
Ar panākumiem startējusi juniores vecumā, izcīnīja medaļas Vissavienības skolēnu spartakiādē PSRS junioru un jaunatnes čempionātos, Eiropas junioru spēlēs.
Piedalījusies Mehiko, kur 400 m distancē sasniegusi pusfinālu (savā skrējienā ierindojās 7. vietā) ar rezultātu 54,6 s. Ar panākumiem startējusi Eiropas čempionātos — PSRS komandas sastāvā 1974. gadā Romā izcīnījusi bronzas medaļu 4x400 m stafetē (3:36,1 min), piedalījusies arī individuālajā 400 m distancē, kur sasniedza pusfinālu (52,52 s), vēl 1978. gadā Prāgā izcīnīja 7. vietu 400 m/b distancē. 1975. gada Eiropas čempionātā telpās Katovicē izcīnīja zeltu PSRS izlases sastāvā 4x2 apļu stafetē (2:46,1 min). Startējusi Eiropas kausa izcīņas sacensībās PSRS sastāvā, 1979. gadā izcīnījusi uzvaru 400 m distancē "Rīgas kausu" sacensībās.
Johans Fogels
Johans Luijs Fransuā Fogels (de, dzimis ) ir bijušais Šveices futbolists, spēlējis pussarga pozīcijā, bijis Šveices futbola izlases dalībnieks.
Ingrīda Verbele-Barkāne
Biogrāfija
viņa kopā ar Lilitu Zāģeri, Annu Dundari un Sarmīti Štūlu uzstādīja Pasaules rekordu 4x400 m distancē — 3:43,2 min. Rekordu pēc 21 dienas pārspēja Apvienotās Karalistes izlase (3:37,6 min). PSRS rekordus labojusi trīs reizes 4x400 m distancē. Savukārt Latvijas rekordus — 20 reizes.
Johans Fogels
Šveices futbola izlasi pārstāvējis 2006. gada FIFA Pasaules kausā, kā arī 1996. un 2004. gada Eiropas čempionātā.
Ingrīda Verbele-Barkāne
Biogrāfija
1975. gadā tika uzņemta dokumentālā filma "Vienība" (režisors Ansis Epners) par Latvijas kvarteta uzvaru 4x400 m stafetē PSRS Tautu spartakiādē.
Johans Fogels
Sasniegumi
Grasshoppers
PSV Eindhoven
Harijs Rokpelnis
Dzīvesgājums
Dzimis 1987. gadā. Mācījās Mazsalacas vidusskolā (1993—2006), 2010. gadā absolvēja ekonomikas un biznesa vadības studiju programmu Rīgas Ekonomikas augstskolā. Vadīja Mazsalacas novada Tūrisma informācijas un uzņēmējdarbības atbalsta centru. Strādājis SIA "L.P. Jana" kā projektu vadītājs.
Politiskā darbība
2013. gada pašvaldību vēlēšanās H. Rokpelnis tika ievēlēts Mazsalacas novada domē no saraksta "Mazsalacas novadam", kā arī tika ievēlēts par domes priekšsēdētāju. 26 gadu vecumā viņš bija jaunākais pašvaldības vadītājs Latvijā.
2015. gadā iestājies Latvijas Zemnieku savienībā (LZS). 2017. gada pašvaldību vēlēšanās atkārtoti ievēlēts Mazsalacas novada domē no saraksta "Mazsalacas novadam" un vēlreiz ievēlēts arī par domes priekšsēdētāju. 2021. gada pašvaldību vēlēšanās, pēc administratīvi teritoriālās reformas, kad Mazsalacas novadu iekļāva plašāka novada sastāvā, H. Rokpelnis tika ievēlēts Valmieras novada domē no LZS saraksta, kur darbojās opozīcijā.
2022. gada Saeimas vēlēšanās H. Rokpelni ievēlēja par 14. Saeimas deputātu no Zaļo un Zemnieku savienības.
Stāsts par Levinu Deivisu
"Stāsts par Levinu Deivisu" (en) ir 2013. gada amerikāņu komēdijdrāma, kuras režisori ir Džoels un Ītans Koeni. Filma ir stāsts par vienu nedēļu folkmūziķa un dziesmu autora dzīvē. Lai arī galvenais tēls Levins Deiviss ir izdomāts, sižets daļēji ir balstīts uz folkdziedātāja Deiva Van Ronka autobiogrāfiju. Filmā galvenās lomas attēlo Oskars Izāks, Kerija Maligana, Džons Gudmens, Gerets Hedlunds un Džastins Timberleiks.
Filmas pirmizrāde notika Kannu kinofestivālā, kur tā ieguva otru prestižāko apbalvojumu pēc Zelta palmas zara — Grand Prix balvu. Filma tikusi atzinīgi novērtēta, Amerikas Kinoinstitūts to nosauca par vienu no desmit gada labākajām filmām, tāpat tā tikusi nominēta dažādiem apbalvojumiem dažādās kategorijās.
Viktors Hrjapa
Viktors Hrjapa (ru, uk; dzimis ) ir ukraiņu izcelsmes Krievijas basketbolists, spēlē vieglā uzbrucēja un spēka uzbrucēja pozīcijā, Krievijas izlases dalībnieks. Pēdējais profesionālais klubs, ko pārstāvējis, bija Krievijas Superlīgas klubs Maskavas CSKA (spēlēja no 2008. līdz 2018. gadam).
Viņa brālis Nikolajs Hrjapa arī bija profesionāls basketbolists, pārstāvēja Ukrainu.
Karjera
Karjeru uzsāka dzimtajā Ukrainā, Južnijas "Himik" sastāvā. Pēc tam divus gadus spēlēja Krievijas klubā Saratovas "Avtodor". 2002. gadā parakstīja līgumu ar Maskavas CSKA, ar ko izcīnīja 2 Krievijas čempiontitulus 2003. un 2004. gadā.
2013. gada janvārī VTB līgas spēlē pret Rīgas VEF V. Hrjapa kļuva par pirmo spēlētāju šīs līgas vēsturē, kas guvis triple-double (10 punkti, 13 atlēkušās bumbas, 10 rezultatīvas piespēles).
Kopā ar Krievijas izlasi ir izcīnījis 10. vietu 2002. gada Pasaules čempionātā, 8. vietu 2003. gada Eiropas čempionātā, 8. vietu 2005. gada Eiropas čempionātā, 1. vietu 2007. gada Eiropas čempionātā, 9. vietu 2008. gada Pekinas olimpiskajās spēlēs, 7. vietu 2010. gada Pasaules čempionātā, 3. vietu 2011. gada Eiropas čempionātā un 3. vietu.
Giljermo Franko
Savu karjeras laikā spēlējis Argentīnā, Meksikā, Spānijā, Anglijā un ASV.
Meksikas futbola izlases sastāvā debitējis 2005. gadā. Piedalījies 2006. un 2010. gada FIFA Pasaules kausā. Ar izlasi uzvarējis 2009. gada CONCACAF Zelta kausā.
Sasniegumi
San Lorenzo
Vélez Sársfield
Meksika
Selažas žudecs
Selažas žudecs (rum. Judeţul Sălaj) ir Rumānijas žudecs Transilvānijas reģionā.
Ģeogrāfija
Žudecs atrodas Rumānijas ziemeļrietumos un aizņem 3864 km² lielu teritoriju. Tas robežojas rietumos ar Bihoras žudecu, ziemeļos ar Maramurešas un Satumares žudeciem, austrumos un dienvidos ar Klužas žudecu.
Nacionalie parki un aizsargājamās teritorijas
(Balta Cehei), (Mlaștina de la Iaz), (Pădurea Lapiș), (Poiana cu narcise de la Racâș-Hida), (Pădurea „La Castani”), (Rezervația peisagistică Tusa-Barcău), (Stejărișul Panic), (Stejărișul de baltă Panic), (Calcarele de Rona), Rezervāts "Pūķu dārzs" (Grădina Zmeilor), (Pietrele Moșu și Baba), (Gresiile de pe Stânca Dracului), (Lunca cu lalea pestriță - Valea Sălajului), (Stanii Clițului), (Peștera Măgurici).
Administratīvais dalījums
Šeležas žudecā 1 municipija, 3 pilsētas un 58 komūnas.
Fiksīši pret krobotiem
"Fiksīši pret krobotiem" (ru) ir 2019. gada Krievijas datoranimācijas filma. Filmas režisori ir Vasiko Bedošvili un Oļegs Užinovs. Galvenās lomas ieskaņojuši Dmitrijs Nazarovs, Nonna Grišajeva, Larisa Brohmane un Diomids Vinogradovs.
Filmas pirmizrāde Krievijā norisinājās, bet Latvijā filmu kinoteātros sāka demonstrēt no.
Amazon Web Services
Amazon Web Services, Inc. (AWS) ir ASV uzņēmuma Amazon.com meitasuzņēmums, kas nodrošina mākoņdatošanas platformas pēc pieprasījuma privātpersonām, uzņēmumiem un valsts institūcijām uz maksas abonēšanas pamata.
Tehnoloģija ļauj abonentiem iegūt virtuālu datoru klasteri, kas ir pieejams visu laiku, izmantojot internetu. AWS virtuālo datoru versija emulē lielāko daļu īstā datora atribūtu, ieskaitot aparatūru (centrālais procesors un grafiskais procesors, brīvpiekļuves atmiņa, cietais disks / pusvadītāju disks), operētājsistēmas izvēli, tīklošanu un iepriekš ielādētu programmatūru, piemēram, tīmekļa serverus, datu bāzes, utt. Katra AWS sistēma virtualizē arī savas konsoles ievadizvadi (tastatūru, displeju un peli), ļaujot AWS abonentiem pieslēgties savai AWS sistēmai, izmantojot modernu pārlūku. Pārlūkprogramma ir kā logs virtuālajā datorā, ļaujot abonentiem pieteikties, konfigurēt un izmantot savas virtuālās sistēmas tāpat, kā tie būtu reāli fiziskie datori.
AWS tehnoloģija tiek realizēta serveru fermās visā pasaulē. Maksa par pakalpojumu tiek aprēķināta, kombinējot lietošanu, abonenta izvēlētās aparatūras, OS, programmatūras, tīklošanas funkcijas, nepieciešamo pieejamību, redundanci, drošības un apkalpošanas iespējas. Abonenti var maksāt par vienu virtuālo AWS datoru, fizisko īpašdatoru vai to klasteri. Abonēšanas līgumā Amazon nodrošina drošību abonentu sistēmām.
Vēsture
Amazon Web Services platforma tika palaista 2002. gada jūlijā, un sākotnēji tajā bija tikai daži savā starpā nesaistīti rīki un pakalpojumi. 2003. gada beigās AWS koncepcija tika publiski pārveidota, kad Kriss Pinkems (Chris Pinkham) un Bendžamins Bleks (Benjamin Black) prezentēja rakstu, kurā izklāstīts redzējums par Amazon mazumtirdzniecības IT infrastruktūru, kas būtu pilnībā standartizēta, pilnībā automatizēta un plaši balstītos uz tīmekļa pakalpojumiem, piemēram, datu uzglabāšana. Raksta beigās viņi minēja iespēju pārdot piekļuvi virtuālajiem serveriem kā pakalpojumu, ierosinot, ka uzņēmums varētu gūt ieņēmumus no jauniem ieguldījumiem infrastruktūrā. 2004. gada novembrī pirmais AWS pakalpojums Simple Queue Service (SQS) tika atvērts publiskai izmantošanai. Pēc tam Pinkems un galvenais attīstītājs Kristofers Brauns (Christopher Brown) ar komandu Keiptaunā, Dienvidāfrikā izstrādāja Amazon EC2 pakalpojumu.
2006. gada 14. martā Amazon Web Services tika oficiāli atkārtoti palaists, apvienojot trīs sākotnējos pakalpojumu piedāvājumus: Amazon S3 mākoņkrātuvi, SQS un EC2. AWS platforma beidzot nodrošināja integrētu pamata tiešsaistes pakalpojumu komplektu. 2010. gada novembrī tika ziņots, ka visas Amazon.com mazumtirdzniecības vietnes ir pārgājušas uz AWS platformu.
Lai atbalstītu nozares mēroga apmācību un prasmju standartizāciju, AWS 2013. gada 30. aprīlī sāka piedāvāt datorinženieru sertifikācijas programmu, lai uzsvērtu zināšanas mākoņdatošanas jomā.
2016. gadā AWS sāka sadarbību ar Digital Currency Group, lai izveidotu laboratoriju vidi, kas uzņēmumiem ļautu eksperimentēt ar blokķēžu tehnoloģijām. 2016. gada 1. ceturksnī AWS ieņēmumi bija 2,57 miljardi ASV dolāru ar tīro peļņu 604 miljoni ASV dolāru, par 64 % vairāk nekā 2015. gada 1. ceturksnī, tādējādi AWS pirmo reizi bija ienesīgāka nekā Amazon Ziemeļamerikas mazumtirdzniecības bizness. 2017. gadā AWS ieņēmumi sasniedza 17,46 miljardus USD. 2018. gada janvārī AWS sāka mākoņskaitļošanas automērogošanas pakalpojumu.
Gerards Oskams
Gerards Oskams (nl; Hāga — ) bija Nīderlandes šahists.
Amazon Web Services
Vēsture
2021. gada 25. jūnijā Amazon Web Services iegādājās uzņēmumu Wickr, kas piedāvāja šifrētas tūlītējās ziņapmaiņas lietojumprogrammu.
Gerards Oskams
Biogrāfija
No 1900. gadu sākuma līdz 1920. gadu vidum bijis viens no vadošajiem Nīderlandes šahistiem. 1900. gadā Groningenā uzvarējis neoficiālajā Nīderlandes šaha čempionātā. 1904. gadā Leuvardenas šaha turnīrā bijis otrais. 1907. gadā Hāgas šaha turnīrā izcīnījis otro vietu, bet Utrehtas šaha turnīrā ieņēmis trešo vietu.
Pirmā pasaules kara laikā neitrālajā Nīderlandē uzvarējis šaha turnīros Hāgā (1917), Sheveningenā (1917), Roterdamā (1918) un Hertogenbosā (1918).
Pēc Pirmā pasaules kara dalījis 1.-4. vietu šaha turnīrā Busumā (1921) un uzvarējis šaha turnīrā Groningenā (1925). Kopā ar nākamo Pasaules šaha čempionu Maksu Eivi un nākamo FIDE prezidentu Aleksandru Rību pārstāvējis Nīderlandi 1924. gada neoficiālajā šaha olimpiādē.
1906. gadā kā tieslietu maģistrs beidzis Amsterdamas Universitāti un vēlākajos gados Roterdamā strādājis par advokātu.
2017. gada Latvijas futbola Virslīgas sezona
'''Latvijas futbola Virslīgas 2017. gada sezona''' bija 43. Virslīgas sezona. Čempionātu organizēja Latvijas Futbola federācija sadarbībā ar biedrību "Latvijas futbola Virslīga". Tas sākās 10. martā un noslēdzās.
2017. gada Latvijas futbola virslīgas ģenerālsponsors ir "SynotTip", tāpēc čempionāta oficiālais nosaukums ir "SynotTip Virslīga".
Par Virslīgas čempioniem otro gadu pēc kārtas kļuva FK Spartaks futbolisti, kas titulu nodrošināja vienu kārtu pirms turnīra beigām.
Komandu izmaiņas
2016. gada Virslīgas sezonā pēdējo vietu ieņēma BFC Daugavpils un tika pazemināti uz 1. līgu. Viņu vietu ieņēma 2016. gada 1. līgas uzvarētāji SK Babīte. Lai izpildītu prasības par akadēmijas statusu, klubs ir noslēdzis sadarbības līgumu ar FK Dinamo Rīga, tāpēc 2017. gada sezonā startē ar nosaukumu SK Babīte/Dinamo.
Pārspēlēs par vietas saglabāšanu Virslīgā 2016. gada 7. vietas ieguvēji METTA/LU divu spēļu summā uzvarēja 1. līgas 2. vietas ieguvējus AFA Olaine/SK Super Nova un palika Virslīgā.
16. jūlijā LFF Disciplinārlietu komisija par aizdomīgām darbībām, kas vērstas uz spēļu rezultāta ietekmēšanu, no dalības turnīrā izslēdza SK "Babīte/Dinamo".
Pārspēles par vietu virslīgā
Metta/LU uzvarēja divu spēļu summā ar 4:2 un saglabāja vietu Virslīgā.
Dmitrijs Černišenko
Dmitrijs Černišenko (dzimis 1968. gada 20. septembrī) ir bijušais Kontinentālās hokeja līgas prezidents. Černišenko bija arī Soču Olimpisko spēļu organizācijas komitejas prezidents.
Līgas prezidenta pienākumus viņš uzsāka pildīt 2014. gada novembra nogalē, kad amatu pameta Aleksandrs Medvedevs. 2020. gada februārī par nākamo KHL prezidentu tika ievēlēts Aleksejs Morozovs.
Džanluka Dzambrota
Džanluka Dzambrota (it; dzimis ) ir bijušais itāļu futbolists, spēlējis aizsarga pozīcijā, Itālijas futbola izlases dalībnieks.
Lielāko daļu karjeras aizvadījis Itālijas klubos. Trīs reizes kļuvis par valsts čempionu Juventus un Milan sastāvā. Juventus sastāvā 2003. gadā sasniedza UEFA Čempionu līgas finālu.
Itālijas izlasē aizvadījis 98 spēles, trīs reizes piedalījies FIFA Pasaules kausā, trīs reizes arī Eiropas čempionātā. 2006. gada Pasaules kausā tika svinēta uzvara, 2000. gada Eiropas čempionātā tika sasniegts fināls.
Spēlētāja karjera
Juventus
Barcelona
Milan
Itālija
Cimuški
Cimuški (arī Cimuškas, latgaliešu: Cimuškys) ir ciems Vārkavas novada Rožkalnu pagastā. Atrodas pagasta dienvidaustrumu daļā 10,8 km no pagasta centra Rimicāniem, 6,7 km no novada centra Vecvārkavas un 217,1 km no Rīgas.
Apdzīvotā vieta atrodas nomaļus no valsts autoceļiem, Dubnas upes kreisajā krastā.
Čigorina aizsardzība
Čigorina aizsardzība ir šaha atklātne, kas sākas ar gājieniem: '''1. d2-d4 d7-d5 2. c2-c4 Zb8-c6'''.
Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D07.
Vēsture
Kā stāsta viņa laikabiedri, Mihails Čigorins neesot mīlējis dāmas gambītu, tādēļ 19. gs. beigās izstrādājis pret to savu oriģinālu "ieroci" — variantu ar 2. ... Zc6, kas vēlāk tika nosaukt viņa vārdā. Mūsdienās šī atklātne turnīros tiek spēlēta reti. Tikai krievu lielmeistars Aleksandrs Morozevičs ir to lietojis vairākās partijās pret spēcīgiem pretiniekiem.
Stratēģiskā ideja
Čigorina aizsardzības mērķis ir organizēt figūru spiedienu ua balto centru. Tās pozitīvais moments ir izspēlēto variantu asums un oriģinalitāte, negatīvā puse — melnie ir spiesti dot iespēju baltiem iegūt divu laidņu pārsvaru, bet zirdziņš uz c6 traucē bandinieka c7 kustību.
Juris Rapa
Juris Rapa (līdz 1990. gadam Juris Tiščenko; 1946—2022) bija latviešu tēlnieks.
Dzīvesgājums
Dzimis 1946. gada 4. jūnijā strādnieku ģimenē. Pēc Limbažu 1. vidusskolas absolvēšanas apguva juveliera-graviera amatu, strādāja Rīgas Juvilierizstrādājumu uzņēmumā (1966—1967). No 1967. līdz 1972. gadam studēja Latvijas Mākslas akadēmijas (LMA) Pedagoģijas nodaļā, strādāja par skolotāju Limbažu 1. vidusskolā (1972—1974).
Piedalījās 1. Medaļu izstādē un 1. Dekoratīvās tēlniecības izstādē "Tēlniecība un vide" (1973), 1. Mazo formu izstādē (1974). Viņa darbu "Loms" (bronza, 1976) izstādīja PSRS mākslas izstādē "Darbam slava" un Venēcijas mākslas biennālē (1977).
1984. gadā kopā ar tēlnieci Zigrīdu Džoannu Rapu viņš veidoja personālizstādi Valmieras Sv. Sīmaņa baznīcā.
Miris 2022. gada 6. augustā.
Sliņķi
Sliņķi (Folivora) ir nepilnzobju kārtas (Pilosa) apakškārta. Tā apvieno 6 mūsdienās dzīvojošas sugas, kas iedalītas 2 dzimtās (2 sugas divpirkstsliņķu dzimtā (Megalonychidae) un 4 sugas trīspirkstsliņķu dzimtā (Bradypodidae)). Sliņķu tuvākie radinieki ir skudrlāči. Abām grupām ir līdzīga nagu anatomija. Apakškārtas zinātniskais nosaukums nozīmē "lapēdāji", kas ir norāde uz sliņķu dzīvesveidu, uz to galveno barību — koku lapām.
Mūsdienās dzīvojošās sliņķu sugas ir tipiski koku iemītnieki Centrālamerikas un Dienvidamerikas lietus mežu džungļos. Šīs grupas galvenā īpatnība ir izteikti lēnas kustības, kas atspoguļojas apakškārtas nosaukumā — sliņķi. Pirms 10 miljoniem gadu ir dzīvojušas ļoti daudzas, dažādas sliņķu sugas, kuras iedala vairāk kā 60 ģintīs. Starp aizvēsturiskajiem sliņķiem ir bijušas sugas, kas mājoja ūdenī, un ļoti daudzas, kas dzīvoja uz zemes. Dažas izmirušās sugas sasniedza ziloņa augumu. Mūsdienu sliņķu sugu kažoki ir mājvieta daudziem citiem organismiem, piemēram, tauriņiem, vabolēm, prusakiem, skropstaiņiem (Ciliophora), sēnēm un aļģēm.
Ekoloģija
Sliņķi ir izcili piemērojušies dzīvei kokā, stundām karājoties ar kājām gaisā kādā zarā vai lēnām pārlienot uz citu zaru. Daži sliņķi paliek vienā kokā gadiem. To lielie, āķveidīgie nagi, garās rokas un mēle nodrošina sliņķim spēju ilgstoši karāties vienā vietā un vienlaicīgi aizsniegt apkārtējās lapas. Tā kā sliņķiem ir ļoti lēna vielmaiņa, tie ēd salīdzinoši maz, lai gan labi paēdušam sliņķim ⅔ no kopējās masas aizņem tā vēders. Gandrīz visa dzīve sliņķim notiek ar kājām gaisā. Tie arī guļ, karājoties ar kājām gaisā. Dienas laikā miegā noguļot apmēram 18 stundas. Guļot tie saritinās kamolā, ieliekot galvu starp rokām, bet pēdas saspiežot cieši kopā. Šādi guļot, pateicoties saviem pelēkzaļajiem kažokiem, tie izskatās kā daļa no koka un to galvenie ienaidnieki jaguāri un neotropikas harpijas tos nepamana. Ar kājām gaisā mātīte arī dzemdē. Pēc dzemdībām mazulis uzrāpjas uz mātes un tur paliek, līdz spēj pats par sevi parūpēties.
Savas dzīves laikā sliņķis ļoti reti nokāpj no koka, apmēram vienu reizi nedēļā, lai atbrīvotos no urīna un fekālijām. Līdzīgi kā kaķi, tie izrok bedri un pēc tam, kad beiguši urinēt, bedri aizkašā ciet. Turklāt katru reizi sliņķi to dara vienā un tajā pašā vietā. Tieši šajā brīdī sliņķis ir visneaizsargātākais un visvieglāk pamanāms saviem ienaidniekiem. Zinātniekiem nav izskaidrojuma šim dzīvībai tik bīstamajam ieradumam. Arī vētras laikā sliņķi nokāpj no koka. Lai arī sliņķi nespēj dzīvot ārpus tropiskajiem lietus mežiem, suga ir ļoti veiksmīga izdzīvotāja. Dzīves ilgums savvaļā var sasniegt 30 gadus. Piemēram, Barro Kolorado salā (Panama) 70% no visiem kokos dzīvojošiem zīdītājiem ir sliņķi.
Sliņķi ir lapēdāji un lielāko daļu to barības aizņem koku lapas, bet atkarībā no sugas tie barojas arī ar pumpuriem, jauniem dzinumiem, ziediem un augļiem. Visiecienītākie sliņķiem ir sūkalkoki (Cecropia). Reizēm var novērot, ka, piemēram, divpirkstsliņķi nelielā daudzumā barojas arī ar kukaiņiem, nelieliem rāpuļiem un putniem. Lapām ir ļoti zema enerģētiskā vērtība, turklāt celulozes dēļ tās grūti gremojas. Tādēļ sliņķiem ir īpaši lēni darbojošs, liels kuņģis ar vairākām kamerām, kurās ar simbiotisko baktēriju palīdzību tiek sašķeltas šķiedrainās lapas. Pilns sagremošanas process aizņem apmēram vienu mēnesi. Atbilstoši lēnajai vielmaiņai ķermeņa temperatūra ir ļoti zema. Kad sliņķis ir aktīvs, tā temperatūra ir 30—34°C, bet guļot vai vienkārši atpūšoties, tā samazinās. Sliņķi pamatā ir aktīvi nakts laikā.
Sliņķu dzimtu salīdzinājums
Salīdzinot divpirkstsliņķus ar trīspirkstsliņķiem, pirmie ir ātrāki, lielāki un tie ir aktīvi tikai nakts laikā. Divpirkstsliņķu diēta ir plašāka, saturot nedaudz arī dzīvnieku izcelsmes barību. Kaklam ir 6—7 skriemeļi un tiem nav astes. Trīspirkstsliņķi var būt aktīvi gan dienā, gan naktī. Tie ir ļoti izvēlīgi un ēd tikai skudrkoku lapas. Kaklam ir 8—9 skriemeļi un tiem ir strupa aste.
Asinova
Asinova ir ciems Dricānu pagastā, Rēzeknes novadā. Atrodas 246 km attālumā no Rīgas.
Apdzīvotā vieta atrodas pie autoceļa V589 (Skūškova-Dricāni).
No Asinovas nāk Latgales Kultūras centra izdevniecības ilggadējais vadītājs, Rēzeknes Goda pilsonis _ Jānis Elksnis.
Asinovā dzimis skolotājs, literāts Ontons Matvejāns (16.02.1937.-11.09.2008.). Dzimtajam ciemam veltījis grāmatu Aizīt muna Asinova.
Amerikas trase
Amerikas trase ir jaunuzbūvēta F1 sacīkšu trase. Tā atrodas Trevisa apgabalā, netālu no Ostinas Teksasā. . gada F1 sezonā tur pēc 4 gadu pārtraukuma tika aizvadītas atjaunotās ASV Grand Prix sacīkstes.
Dēļusala
Dēļusala (arī Dieļusola) ir ciems Vārkavas novada Rožkalnu pagastā. Atrodas pagasta centrālajā daļā 3,9 km no pagasta centra Rimicāniem, 11,3 km no novada centra Vecvārkavas un 196,8 km no Rīgas.
Uzsniga sniedziņš balts
"Uzsniga sniedziņš balts" ir brāļu Āra un Saulcera Ziemeļu dziesma ar Māra Čaklā vārdiem.
1976. gadā Māris Čaklais uzrakstīja vārdus Romualda Grīnblata dziesmām Rīgas Valsts Jaunatnes teātra lugai „Pīters Pens”. 1987. gadā brāļi Ziemeļi sacerēja savu dziesmu, kas ar lielu pārsvaru pār citām dziesmām uzvarēja Mikrofona aptaujā. Lai arī klausītāju vēstuļu vietā tika ieviestas anketas, dziesma ieguva 127 219 punktus.
Romāns Birki
Romāns Birki (de, dzimis ) ir Šveices futbolists, spēlē vārtsarga pozīcijā. Pašlaik (2021) Birki pārstāv Vācijas Bundeslīgas klubu Dortmundes "Borussia" un Šveices futbola izlasi.
Sasniegumi
Grasshopper Club Zürich
Borussia Dortmund
Fricis Rūmnieks
Fricis Rūmnieks (dzimis 1919. gada 21. aprīlī, miris 1960. gada 2. maijā) bija latviešu dzejnieks un prozaiķis.
Dzimis Ventspils apriņķa Puzes pagasta "Strautniekos" zemnieku ģimenē. Mēnesi pirms Friča nākšanas pasaulē, nogalināja viņa tēvu par piedalīšanos bezzemnieku un laukstrādnieku komitejā. Mācījies Puzes pamatskolā, Ventspils ģimnāzijā (1932—1937) un Jelgavas Skolotāju seminārā, kuru beidza 1939. gadā.
Darba gaitas uzsāka Jelgavas laikraksta "Zemgales Balss" redakcijā, tad strādāja kā Puzes pamatskolas skolotājs, vēlāk bija Ventspils apriņķa tautas izglītības nodaļas inspektors, kur aktīvi iesaistījās sabiedriskajā dzīvē. 2. Pasaules kara laikā studējis Maskavas Valsts universitātē, kur pievērsās literatūrai un žurnālistikai. Pēc kara Fricis Rūmnieks atgriezās Latvijā. Strādāja laikrakstā "Padomju Jaunatne", žurnālos "Karogs"un "Dadzis". 1954. gadā ievēlēts par Latvijas Padomju rakstnieku savienības valdes sekretāru.
Viņa dzejoļi nav iznākuši atsevišķā grāmatā, tie iespiesti periodikā. Kopā ar V. Plotnieku sarakstījis tēlojumu grāmatu bērniem "Pie makšķernieku ugunskura" (1957). Daudz tulkojis, rakstījis literatūrzinātniskus apcerējumus, pievērsies jauno literātu audzināšanai.
F. Rūmnieka mūžs aprāvās spēji — 1960. gada 2. maijā ceļā no Somijas, Ļeņingradā (Sanktpēterburgā). Apbedīts Raiņa kapos, Rīgā.
Apspiesto Eiropas tautu asambleja
Apspiesto Eiropas tautu asambleja (ACEN) bija starptautiska organizācija, kas darbojās no 1954. līdz 1972. gadam. Tajā bija deviņu tolaik PSRS ietekmes zonā (Austrumu blokā) esošo Centrālās un Austrumeiropas valstu bijušie politiskie un kultūras līderi no Albānijas, Bulgārijas, Čehoslovākijas, Igaunijas, Latvijas, Lietuvas, Polijas, Rumānijas un Ungārijas. Tās galvenais birojs atradās Ņujorkā, bet filiāles Bonnā, Londonā un Parīzē.
Vadība
ACEN priekšsēži bija:
ACEN ģenerālsekretārs bija Felikss Gadomskis.
Frīdekmīsteka
Frīdekmīsteka (cz) ir pilsēta Čehijā, Morāvijas-Silēzijas apgabala Frīdekmīstekas apriņķī pie Ostravices upes.
Vēsture
Pilsēta izveidota 1943. gadā, kad tika apvienota vēsturiskajā Silēzijā esošā Frīdeka ar Morāvijā esošo Mīsteku. Ilgu laiku abas apdzīvotās vietas atradās Hābsburgu impērijas sastāvā. No 1918. gada - Čehoslovākijas sastāvā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada - Čehijas sastāvā.
Cilvēki
Frīdekmīsteka ir futbolista Tomāša Galāseka (Tomáš Galásek, 1973) dzimtā pilsēta.
Holiday
Holiday var būt:
Sedna (nozīmju atdalīšana)
Sedna var būt:
Astra Klovāne
Astra Klovāne (dzimusi Astra Ērgle Baldonē) ir Latvijas šaha meistare, kas septiņas reizes uzvarējusi Latvijas sieviešu šaha čempionātos.
Šahu sākusi nopietni spēlēt 11 gadu vecumā. Pirmais treneris bija Baldones šaha dzīves organizators Zigurds Pigits. Drīzumā sekoja piedalīšanās nopietnās sacensībās un iekļūšana Latvijas jaunatnes izlases komandā. Vēl mācoties skolā, 1963. gadā tika izcīnīta pirmā uzvara Latvijas sieviešu šaha čempionātā. Arī divus turpmākos gadus Latvijas šaha čempiones tituls tika nosargāts, piedevām šajos 3 čempionātos (1963, 1964, 1965) netiek zaudēta neviena partija. Astra Klovāne sekmīgi piedalījās arī PSRS Tautu spartakiādēs 1962. un 1967. gadā, izcīnot pie sava galdiņa 1. vietu. Trīs uzvaras (1977, 1978, 1981) tika izcīnītas arī Latvijas sieviešu ātrspēles šaha čempionātos.
1968. gadā beigusi Latvijas Universitātes svešvalodu fakultāti. Apmēram 25 gadus Astra Klovāne ir strādājusi Latvijas šaha federācijas prezidijā gan kā sekretāre, gan kā referente, gan kā tulks sadarbībai ar Starptautisko Šaha federāciju FIDE. 1991.gadā ir piedalījusies Starptautiskās šaha federācijas kongresā Berlīnē. Tāpat Astra Klovāne ir aktīvi darbojusies Latvijas Olimpiskās komitejas atjaunošanas darbos un vairākus gadus bijusi Olimpiskās komitejas Revīzijas komisijas priekšsēdētāja.
Precējusies ar deviņkārtējo Latvijas šaha čempionu, lielmeistaru Jāni Klovānu (1935 - 2010).
1911. gada pasaules čempionāts cīņas sportā
1911. gada pasaules čempionāts grieķu-romiešu cīņā notika no 25. līdz 28. martam Helsinkos (Somijas lielhercogiste, Krievijas impērija).
Džīns Vailders
Džeroms Silbermans (en; dzimis, miris ), pazīstams kā Džīns Vailders (Gene Wilder), bija amerikāņu aktieris, scenārists, kinorežisors un rakstnieks.
20. gadsimta 60. gadu sākumā debitējis Brodvejā. Pēc pāris gadiem debitējis kino ar mazu lomu filmā "Bonija un Klaids" (Bonnie and Clyde). Filmējies vairākās Mela Bruksa filmās, tai skaitā filmā "Producenti" (1967), par lomu šajā filmā Vailderu nominēja Amerikas Kinoakadēmijas balvai. Vailders tēlojis arī vairākās paša režisētajās filmās. Aktiera karjeru beidzis 2003. gadā, pēc tam pievērsies grāmatu rakstīšanai.
A Northern Soul
A Northern Soul ir angļu alternatīvās rokgrupas The Verve otrais studijas albums. ASV tas tika izdots 1995. gada 20. jūnijā sadarbībā ar kompāniju Hut un Lielbritānijā to izdeva 1995. gada 3. jūlijā sadarbībā ar Vernon Yard Records. Albuma nosaukums ir saistīts ar 1960. gados Lielbritānijā populāru soulmūzikas kustību Northern soul jeb Ziemeļu soulmūzika.
Alušta
Alušta (ukraiņu un ru, ) ir kūrortpilsēta Ukrainā, Krimas pussalas dienvidos Melnās jūras krastā. Piejūras klimata kūrorts Krimas subtropu joslā starp jūru un Krimas kalniem. Administratīvi Krimas Autonomās Republikas republikas nozīmes pilsēta (kopējā teritorija 60 km², 52 215 iedzīvotāju), kurai pakļauts Parteņitas pilsētciemats un sešas ciema padomes.
Vēsture
6. gadsimtā tagadējās Aluštas teritorijā Bizantijas imperators Justiniāns I lika uzcelt Alustonas (Aluston) cietoksni, kas vēlākos laikos piederēja Hazāru kaganātam, Teodoras kņazistei, Dženovas republikai, Osmaņu impērijai, Krievijas Impērijai. Kopš 19. gadsimta beigām Alušta attīstījās kā kūrorts. Krimas aneksijas laikā 2014. gada martā to okupēja Krievijas bruņotie spēki.
Brīnišķīgais laikmets
Filmas pirmizrāde norisinājās Kannu kinofestivālā ārpus konkursa. Latvijā filmas pirmizrāde norisinājās.
2023. gada Latvijas čempionāts šahā
2023. gada Latvijas šaha čempionāts — Latvijas šaha čempionāts vīriešiem un sievietēm, kas notika Rīgā no 29. aprīļa līdz 5. maijam 2023. gadā Transporta un sakaru institūta telpās (Lomonosova iela 1).
Atlases sacensības
Čempionāta izspēles sistēma, salīdzinot ar iepriekšējiem gadiem, tika izmainīta. Vīriešu čempionātam vairs nenotika daudzpakāpju atlases turnīri.
Sacensībās var piedalīties Latvijas Šaha federāciju pārstāvošie:
Sacensību dalības maksa bija šāda:
Kurzemes reģionālā atlase
No 11. līdz 12. martam Liepājas kompleksās sporta skolas šaha nodaļas telpās (Rīgas iela 8) notika Latvijas 2023. gada vīriešu čempionāta Kurzemes reģionālās atlases turnīrs, kuru organizēja Liepājas Kompleksās sporta skolas šaha nodaļa sadarbībā ar Latvijas Šaha federāciju. Turnīrā notika 7 kārtas pēc Šveices sistēmas ar apdomas laiku 30 minūtes visai partijai plus 30 sekundes par katru izdarīto gājienu. Turnīrā piedalījās 13 šahisti no Liepājas, Ventspils, Aizputes un Rīgas. Pirmo vietu izcīnīja Vjačeslavs Verņuks ar 6 punktiem no 7 iespējamiem un nodrošināja sev vietu čempionāta finālā. Otro vietu ar 5½ punktiem ieguva Jānis Isakovs, bet trešais palika labākais liepājnieks Vitālijs Daškevičs, kuram bija sliktāki papildu rādītāji.
Latvijas 2023. gada jauniešu čempionāta fināli
No 13. līdz 18. martam Rīgā, Banku augstskolas telpās (Skanstes ielā 43) 117 zēni un meitenes pa sešām vecuma grupām – no U-8 līdz U-18 sacentās Latvijas jauniešu šaha čempionātu finālos. Apdomas laiks visu grupu turnīros bija 90 minūtes visai partijai plus 30 sekundes par katru izdarīto gājienu. U12, U14, U16, U18 zēnu grupu uzvarētāji izcīnīja tiesības piedalīties Latvijas čempionāta finālā.
Vidzemes reģionālā atlase
No 14. līdz 16. aprīlim Siguldā Laurenču sākumskolas stikla zālē (Puķu ielā 2) notika Latvijas 2023. gada vīriešu čempionāta Vidzemes reģionālās atlases turnīrs, kuru organizēja biedrība “Siguldas šaha klubs” sadarbībā ar Siguldas novada pašvaldību, Latvijas Šaha federāciju un Laurenču sākumskolu. Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 18 šahisti no Siguldas, Mārupes, Kokneses, Rīgas, Sedas, Ķekavas, Cēsīm un Valmieras. Pirmo vietu ar ar 5½ punktiem dalīja Miķelis Emīls Miķelsons un Aleksandrs Šumskis, no kuriem labāki papildu rādītāji izrādījās Miķelim Emīlam Miķelsonam. Pirmo divu vietu ieguvēji nodrošināja vietu čempionāta finālā.
Fināls
Abi fināli noritēja pēc Šveices sistēmas 9 kārtās ar apdomas laiku 90 minūtes visai partijai plus 30 sekundes par katru izdarīto gājienu. Vīriešu turnīrā piedalījās 40 dalībnieki, bet sievietēm bija 22 dalībnieces. Vīriešu turnīrā piedalījās 2 lielmeistari (GM) un 4 FIDE meistari (FM), bet sievietēm — 1 lielmeistare (WGM) un 2 FIDE meistares (WFM). Abi fināli noritēja vienlaicīgi ar Latvijas amatieru čempionātu, kurā piedalījās 38 dalībnieki, un uzvarēja Romāns Tolmačevs, savācot 7½ punktus no 9 iespējamiem.
Interesants fakts
Uzvarētāja Toma Kantāna rezultāts - 8½ no 9 iespējamiem (94,44 %) - ir visu laiku labākais Latvijas šaha čempionātu rezultāts finālos, kas notikuši pēc Šveices sistēmas. Otro vietu dala Artura Neikšāna (2015. gadā) un Edvīna Ķeņģa (1990. gadā) rezultāts - 8 punkti no 9 iespējamiem (88,89 %). 1977. gadā Alvis Vītoliņš izcīnīja 11½ punktus no 13 iespējamiem (88,43 %), kas ir ceturtais labākais rezultāts.
Latvijas sieviešu šaha čempionāta turnīra tabula
! !! Dalībniece !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
Sāras Palfrijas Dancigas balva
Sāras Palfrijas Dancigas balva bija ikgadēja balva tenisistiem, ko ASV Tenisa asociācija pasniedza no 1986. līdz 2006. gadam.
Tieši Sāra Palfrija (Tenisa slavas zāles dalībniece kopš 1963. gada) ierosināja šo balvu noteikt kā sieviešu ekvivalentu Viljama M. Džonstona balvai vīriešiem, kas pastāvēja kopš 1947. gada. Šim nolūkam viņa vienu no savām ASV Nacionālā čempionāta balvām uzdāvināja Amerikas Savienoto Valstu Starptautiskajam zāliena tenisa klubam, lai tas kalpotu kā Sāras Palfrijas Dancigas balva. Uz tās tika iegravēts uzvarētāja vārds, kā piemiņa balvas saņēmējam tika pasniegts sudraba šķīvis ar atbilstošu tekstu.
Sokola
Sokola var būt:
Varuna (nozīmju atdalīšana)
Varuna var būt:
Arno Jundze
Arno Jundze (dzimis ) ir rakstnieks, kultūras žurnālists, Latvijas Rakstnieku savienības priekšsēdētājs.
Dzimis Jaunpiebalgā 1965. gadā. Strādājis Literatūras, folkloras un mākslas institūtā, bijis kultūras žurnālists laikrakstā “Literatūra un Māksla Latvijā”. Vairāk nekā desmit gadus LTV1 strādājis dažādos kultūras raidījumos — veidojis rakstnieku portretus raidījumā “Melns uz balta”, vadījis raidījumus “100 g kultūras”, “Nacionālie dārgumi”, kopā ar Lindu Olti tapusi televīzijas filma “Jānis. Elza. Mīlas grāmata”, “Rozentāls. Septiņi”. Darbojies Kultūras ministrijas Literatūras un grāmatniecības padomē, Valsts kultūrkapitāla fonda (VKKF) padomē, bijis VKKF Literatūras nozares priekšsēdētājs. Pašlaik strādā par žurnāla “LZA Vēstis” galveno redaktoru un “Neatkarīgās Rīta Avīzes Latvijai” kultūras nodaļas redaktoru.
A. Jundze ir filoloģijas zinātņu doktors, aizstāvējis promocijas darbu “Somijas literatūra Latvijā”, kas publicēta monogrāfijā 2002. gadā. Tapušas grāmatas bērniem “Ķiparu Ļerpatu Šnirks” (2003) un “Ķiparu Ļerpatu Čieps” (2008), romānu pusaudžiem “Kristofers un Ēnu ordenis” (2015), stāstu krājumu “Gardo vistiņu nedēļa” (2012) un romānus “Putekļi smilšu pulkstenī” (2014), “Bergs & relikviju mednieki” (2016) un "Sarkanais dzīvsudrabs" (2017).
Grāmatas vairākkārt tikušas nominētas dažādām kultūras godalgām, savukārt par darbību žurnālistikā saņēmis Latvijas Grāmatizdevēju asociācijas balvu “Grāmatizdevēju draugs 2002”, Latviešu valodas aģentūras balvu “Valodas stāstnieks 2012”.
Māris Šverns
Māris Šverns ir latviešu mūziķis, plašāk pazīstams ar darbību grupā «Baložu Pilni Pagalmi».
Habarova
'''J. Habarova hidroloģiskā 2. kategorijas stacija (ru), agrāk Stolba (Столб), zināma arī kā Sokola' (Сокол''), ir Krievijas polārā meteostacija Arktikā. Izvietojusies Ļenas upes deltā Bikovas attekas labajā krastā. Administratīvi ietilpst Sahas Republikas Bulunas ulusā. Stacija izveidota 1951. gadā un sākotnēji saukusies par Stolbu pēc netālu esošās zīmīgās 130 m augstās klinšu salas Stolbas. Vēlākos gados pārdēvēta Tiksi radiometeoroloģiskā centra pirmā vadītāja Jurija Habarova vārdā. Zināma arī kā Sokola pēc kalnu masīva nosaukuma, kura pakājē stacija izvietota.
Māris Šverns
Muzikālo darbību uzsācis kopā ar savu bērnības draugu Raimondu Lagimovu (Dambis), kopā ierakstot dziesmas un 1985. gadā izveidojot grupu «Inokentijs Mārpls» (tobrīd ar nosaukumu «Aklā zarna»), tajā viņš spēlē līdz 1987. gadam.
Grupu «Baložu Pilni Pagalmi» Šverns izveidoja 1994. gadā kopā ar bundzinieku Uldi Gedru un basģitāristu Juri Mežecki.
2015. gadā tika izdots M. Šverna dziesmu kaverversiju albums «Brāļi un māsas», kurā dziesmas ierakstījuši tādi izpildītāji kā Elizabete Balčus, Satellites LV, Inokentijs Mārpls, Gaujarts, Alis P, Laika suns, Pieneņu vīns, koris Juventus, Oranžās brīvdienas.
Dubenca
Dubenca ir ciems Vārkavas novada Rožkalnu pagastā. Atrodas pagasta centrālajā daļā 6,2 km no pagasta centra Rimicāniem, 1,4 km no novada centra Vecvārkavas un 203,7 km no Rīgas.
Apdzīvotā vieta atrodas netālu no autoceļu V678 (Līksna–Kalupe–Vecvārkava–Rožupe) un V682 (Špoģi–Arendole–Vecvārkava–Sīļi) krustojuma, Dubnas upes kreisajā krastā, pie Kalupes ietekas Dubnā. Dubnas upes pretējā krastā atrodas novada centrs Vecvārkava.
Varužans Akopjans
Varužans Akopjans (en, hy; dzimis Erevānā) ir Armēnijas starptautiskais lielmeistars šahā (2004), kas no 2002. gada pārstāv ASV.
Ramona Galambosa
Ramona Galambosa (hu; dzimusi ) ir ungāru brīvā stila cīkstone, bronzas medaļas ieguvēja 2016. gada Eiropas čempionātā.
Varužans Akopjans
Biogrāfija
Šahu iemācījies spēlēt piecu gadu vecumā. Četras reizes uzvarējis Armēnijas junioru šaha čempionātos (1993, 1995, 1998, 1999). Vairākkārt pārstāvējis Armēniju Pasaules un Eiropas junioru šaha čempionātos, kuros lielāko panākumu guvis 1999. gadā, kad Eiropas junioru šaha čempionātā izcīnījis bronzas medaļu U16 vecuma grupā. 1995. gadā Parīzē ieguvis bronzas medaļu Pasaules junioru čempionātā ātrajā šahā U12 vecuma grupā.
Ramona Galambosa
Biogrāfija
Ramona Galambosa dzimusi 1996. gadā. Ar cīņas sportu nodarbojas kopš 9 gadu vecuma. Beigusi Ungārijas Fiziskās audzināšanas universitāti.